ปรากฏว่าเพชรก็ไม่ได้หายากขนาดนั้นนะเพคะ
ด้วยเหตุนั้นเราจึงจะไม่เลือกเพชรน้ําหนึ่ง
ต่อให้เหล่าแม่ๆ ใจร้อนรุ่ม จะส่งเพชรนิลจินดามากองท่วม
แปลว่าทรงมิได้อนาทรร้อนใจ กับคําที่เลดี้วิสเซิลดาวน์เขียนไว้
ที่ว่าเรากลัวจนไม่กล้าเลือกเพชรน้ําหนึ่งน่ะรึ
จะใส่ใจไปทําไม
ได้ข่าวว่าคนที่เราเลือกเมื่อปีที่แล้ว มิสเอ็ดวิน่า
ไปได้คู่ชู้ชื่นถึงต่างแดน
จริงแท้เพคะ
ถ้าอย่างนั้น ต่อยอดความสําเร็จเสียไม่ดีรึ
แล้วทําดั่งที่วิสเซิลดาวน์หมายใจไว้น่ะรึ ไม่มีทาง
อีกอย่าง เรายังไม่ได้เห็นของดี จากเหล่ากุลสตรีที่เปิดตัวปีนี้
หากจะให้เราโปรดใคร คนนั้นควรต้องพยายามให้มากกว่านี้
เข้าใจแล้วเพคะ
เราคิดจะเลือกคนที่...
เปล่งประกายพราวเพริศ
ถูกต้อง
แม่สาวพราวเพริศของเรา จะต้องได้คู่สร้างคู่สมแห่งฤดูนี้
เมื่อนั้น วิสเซิลดาวน์จะได้ระลึกเสียที
หล่อนต่างหากที่ควรจะต้องกลัว
ท่านผู้อ่านที่รัก
คําโบราณว่าไว้ มีเพียงคนเขลาจึงด่วนเข้าตัดสิน
คนมีไหวพริบจะซุ่มมองรอจังหวะ
หลายปีก่อน มิสเฮนเดอร์สัน ซึ่งผู้คนต่างนึกว่าจะถูกทิ้งลืมไว้บนคาน
กลับเอาชนะดรุณีแรกรุ่นหลายนาง และได้เอิร์ลเฟรเซอร์ไปครอง
มิสดันแฮมก็เคยมีชะตาจะต้องทึนทึก
จนกระทั่งได้สมรสกับบารอนอีลี่
และมิสคาธานี ชาร์มา ด้วยวัยล่วงเข้า 26 ปี
ยังสามารถคว้าหัวใจ
ไวเคานต์บริดเจอร์ตันที่เราคุ้นเคยกันนี่เอง
ดีนะที่คุณแม่ไม่ได้สั่งให้เอาชุดไปทิ้ง
กระจกไม่โกหกใคร
ความจริงที่แท้ก็คือ หินกรวดธรรมดาในสายตาของบางคน
ครั้นเวลาผ่านพ้นยังอาจเผยตนเป็นอัญมณี
ความจริงแท้ข้อนี้ ท่านบารอนแห่งเคนท์คนใหม่และครอบครัว
กําลังได้เรียนรู้อยู่ในสัปดาห์นี้ทีเดียว
ผ่านประตูบานนั้นไปคือปีกตึกตะวันตก นี่ปีกตึกตะวันออก
โปรดตามดิฉันมาค่ะ
ลูกๆ
ห้ามแตะต้องอะไรทั้งนั้น
ชั้นบนจะเป็นห้องหนังสือและห้องดนตรี
ห้องนั่งเล่นส่วนตัว ห้องเขียนจดหมายและห้องทํางาน
มีทั้งหมดกี่ห้องกันแน่
ยี่สิบเจ็ดห้อง รวมส่วนของคนรับใช้ค่ะ
อย่าได้กวนใจมิสซิสคานาเชียวนะ ไม่อย่างนั้นต้องทําความสะอาดทั้งบ้านเอง
นี่ห้องนอนของท่านค่ะ มิสซิสมอนด์ริช
อยู่ตรงข้ามกับห้องของมิสเตอร์มอนด์ริช
- แยกห้องกัน - แน่สิคะ
ผู้ดีเขาทํากันอย่างนั้น
แต่ในบางครั้ง สิ่งที่ดูสูงส่งล้ําค่า
เมื่อถูกแรงกดดันกลับแตกร้าวดั่งแก้ว
ไม่อยากเชื่อ
มรดกตระกูลเคนท์ตกอยู่กับลูกชายนักมวย
ถ้ามรดกตระกูลเราไปตกอยู่กับพ่อค้าแม่ขาย หรือเด็กกวาดปล่องไฟล่ะ
กังวลไปทําไมคะคุณ ลูกๆ จะต้องหาดีได้สักคน
เอาเลยนะ
อกจะแตก
คุณแม่คะ เรจะไปเป็นเพื่อนหนู เดินเล่นที่ร็อทเทนโรวนะคะ
- ไม่เห็นรึว่าตรงนี้ยุ่งมาก - รับนะ
ผู้เขียนคนนี้รู้แน่แก่ใจ
เพชรหาใช่มณีหนึ่งเดียวที่ทอประกายระยับตา
อยากเดินเล่นกับเพื่อนสาวแรกรุ่น มากกว่าเดินกับพี่ๆ ไหม
คุณพี่อยากนั่งจ้องรอหญ้างอกไหมล่ะคะ
แถมพวกนั้นไม่ได้มองมาที่น้องหรอกนะ
พี่ไม่เข้าใจมุมมองชีวิตใหม่ของน้องเลย
ไปสนิทกับเครสซิด้า แต่ไม่สนใจสาวสังคมแรกรุ่นคนอื่นๆ
ทําผมผูกริบบิ้นสวย แต่ไม่พกพัด
ทําไมน้องต้องเป็นเป้าความสนใจของคุณพี่
น้องไม่ใช่คนที่มุมมองเปลี่ยนไปมากที่สุด
พี่ก็รับปากพี่แอนโทนี่ไว้ไม่ใช่รึว่า จะลองให้โอกาสวงสังคมดูบ้าง
อีกสักพักกลับมาเจอกันนะ
สาวๆ ตรงนั้นอาจพอมีพัดให้ยืม
อีกสักพักคงเกิดร้อนรุ่มขึ้นมา
แล้วจะเริ่มกันอย่างไรดี
หรือมีหนังสือสอนเสน่ห์ให้ฉันอ่านได้
แน่ใจหรือว่าอยากให้ผมช่วย ทั้งที่เลดี้วิสเซิลดาวน์เขียนไว้อย่างนั้น
หล่อนเข้าใจคุณผิดอย่างที่สุด อย่าใส่ใจหล่อนเลย
ถูกต้อง ไม่ช้าก็เร็วคนจะต้องจับได้
แล้วเราจะร้องรําทําเพลงในวันที่หล่อนสิ้นชื่อ
ทีนี้ ไม่ต้องคุยเรื่องหนังสือแล้ว
หากอยากได้คู่ เราจะต้องหันมองชีวิตจริง
แต่ผมคงต้องขอดูทักษะที่มีอยู่ตอนนี้ก่อน
ฉันไม่มีทักษะใดๆ ทั้งนั้น
คุณสะบัดพัดได้ กะพริบตาถี่ๆ เป็น
ปกติแล้วใช้เพียงเท่านั้นก็พอ ผู้ชายเป็นสิ่งมีชีวิตที่ไม่ซับซ้อนนัก
ถ้าอย่างนั้น ฉันควรทําให้คุณดู
ไม่ใช่ผมสิ
พวกนั้น
ทุกท่าน คงจะรู้จักมิสเฟทเธอริงตันกันแล้ว
ยินดีเหลือเกินค่ะที่ได้พบทุกท่าน
วันนี้อากาศช่างดีงามอร่ามเหลือ
ช่าง...
มิสเฟทเธอริงตัน ท่าทางคุณเดือดเนื้อร้อนใจ
ไม่ค่ะ
ขออภัย ดิฉันสบายดีทีเดียวค่ะ
(บริดเจอร์ตัน: วังวนรัก เกมไฮโซ)
ได้ข่าวว่าลอร์ดคอร์ทนีย์มาถึงเมื่อคืน
ใช่จ้ะ
หล่อเหลาเอาการ แถมรู้มาว่ารักเสียงดนตรีด้วย
จริงหรือ คงจะเหมาะสมกับฟรานเชสก้าไหมคะ
ไม่ใช่เขาคนเดียว
ลอร์ดเพทริกับลอร์ดก็อดวิน ก็ขยันสนับสนุนวงการศิลปะเช่นกัน
- พวกนั้นหล่อด้วยไหมคะ - ต้องคุยกับทั้งสามคน
- มีตัวเลือกก็ดีนะคะ - อาจมีมากกว่าที่คิด
ฉันมาดื่มชาด้วยในวันนี้
เพื่อมาแจ้งว่าสมเด็จพระราชินี ยังไม่ถอดใจกับฤดูกาลนี้
ทรงยังเฟ้นหาเพชรน้ําหนึ่ง แม้จะมีชื่ออื่น
แต่ถึงกระนั้นก็ประสงค์จะทอดพระเนตรเพิ่ม
งั้นรึ
เชื่ออย่างนั้นจ้ะ
และผู้นั้นอาจเป็นใครก็ได้
ใครก็ได้จริงหรือคะ
ใครก็ได้ที่เปิดตัวสู่สังคมผู้ดีแล้วจ้ะ
จริงด้วย ถึงเวลาคงวุ่นวายกัน...
เพลียจัง การต้องเตรียมตัวเป็นนายหญิงของบ้านนี้
แม่ถือความอ่อนเพลียเป็นสัญญาณที่ดีได้ไหม
แปลว่าลูกทํากิจกรรมที่จําเป็นกันอยู่
อัลเบียนกับหนูไปทํากิจกรรม
ในห้างร้านสามแห่งแล้วเมื่อเช้านี้
ห้างร้านงั้นรึ สถานที่แบบใดกัน
ร้านผ้าม่านหุ้มเบาะ ร้านขายผ้าไหม และ...
อย่าบอกวาร์ลีย์นะคะ แต่สัมภาษณ์แม่บ้านใหม่แล้ว
ลูกอาจอยากเปลี่ยนอะไรบ้าง เมื่อได้เป็นเลดี้เฟทเธอริงตันคนใหม่
แต่หนูอยากให้วาร์ลีย์อยู่ต่อ
ทั้งสองคนไม่คิดบ้างรึว่า
กําลังตัดกระบอกก่อนที่จะเห็นแหล่งน้ํา
คงไม่ไร้เหตุผลนัก หากแม่ขอตั้งความหวังว่าในเร็ววันนี้
ลูกทั้งสองจะมีทายาทให้ตระกูล
คุณแม่! เสียมารยาท
อัลเบียนกับหนูรักกันมาก
- แน่นอนค่ะ - ดี ลูกล่ะ
ชาแก้วนี้ขมจังนะคะ
ช่างชา
ค่ะ คุณแม่ เราผูกพันใกล้ชิดกัน
ก็ควรจะเป็นอย่างนั้น
บ่อยแค่ไหน
หนึ่งครั้ง
เมื่อคืนแต่งงาน
คิดว่าทารกจะปิ๊งโผล่ในมดลูกเองหรือไง
ต้องผูกพันใกล้ชิดกันบ่อยๆ ถึงจะทําลูกได้
แต่หนูอยากไปเที่ยวกับสามี ควงไปอวดชาวบ้าน ไม่ใช่อยู่แต่บนเตียง
แถมทําแล้วผมฟีบหมด
ถ้าอยากเอาชนะน้องก็ต้องพยายามหนักกว่านี้
ใกล้คืนพระจันทร์เต็มดวง
เทพีแห่งการเจริญพันธุ์
มีโอกาสแล้วก็ควรจะฉวยเอาไว้
ผมไปสายเต็มทีแล้ว
ยอดเยี่ยมมากนะ สาวๆ
พรุ่งนี้เวลาเดิมไหมคะ
เป็นได้
แน่ใจหรือคะว่าอยากสอนฉันต่อ
ฉันไม่โกรธนะหากคุณคิดว่าสอนไปก็ไร้ประโยชน์
อันที่จริง คุณไม่ต้องให้สอน
คุณคิดจริงๆ สินะ ฉันเป็นคนที่สอนไม่ได้
คุณเป็นคนที่สอนได้ง่ายเชียวละ
เพียงแค่ไม่จําเป็นต้องสอน คุณรู้เรื่องเหล่านี้ดีอยู่แล้ว
เชื่อฉันเถอะ ฉันไม่รู้เลย
จําตอนเราพบกันครั้งแรกได้ไหม
ผมขี่ม้า ไม่ได้สนใจใคร
แล้วจู่ๆ ผ้าคลุมผมสีเหลืองอี๋ก็ปลิวมาเล่นงาน
ไม่ใช่ความผิดฉันนะ ลมพัดหลุดจากศีรษะฉันเอง
จะลมพัดหรือไม่ คุณก็ทําสีหน้าพึงใจ ตอนผมตกม้าลงไปในบ่อโคลน
ฉันขอโทษแล้วนะ
ใช่ คุณขอโทษได้อย่างมีเสน่ห์ยิ่ง
คุณล้อเลียนผมไม่ได้หยุดหย่อนเลยต่างหาก
ผมว่าผมรู้สาเหตุด้วยนะ
เพราะตอนนั้นเรายังเด็ก
ก่อนจะรู้จักใส่ใจสํารวมกิริยาให้สมวัยผู้ใหญ่
ก่อนจะเริ่มใส่ใจว่าคนอื่นคิดเห็นอย่างไร
คอลิน เราไม่อาจอยู่ในสังคมผู้ดี โดยไม่ใส่ใจว่าใครจะคิดอย่างไร
สังคมผู้ดีนี้ประกอบสร้าง จากสายตาพิพากษาของผู้อื่นทั้งสิ้น
รู้ไหมว่าผมค้นพบความจริงอะไร ตอนไปต่างประเทศ
ไม่มีใครรู้จักผม
ไม่มีใครรู้ว่าผมควรจะเป็นคนอย่างไร
ผมเป็นอิสระจากการเป็นคอลิน บริดเจอร์ตัน
อย่างที่สังคมคาดหวังให้เป็น
เมื่อนั้นผมจึงได้เป็นตัวเอง
เพน การใช้ชีวิตเพื่อรอการประเมินจากผู้อื่น นั่นเป็นกับดักแท้ๆ
หากดิ้นหลุดได้เมื่อใด โลกนี้จะเปิดทางให้เรา
คุณพูดเสียจนเหมือนเป็นเรื่องง่าย
ทําไมคุณจึงต้องการสามี
เพื่อฉันจะได้มีอิสรภาพบ้าง
เพื่อฉันจะได้รู้สึกสบายใจในโลกนี้
เช่นนี้นี่เอง
คุณต้องสบายใจกับตัวเองก่อนจึงจะไปถึงจุดนั้นได้
ในโลกนี้ อะไรทําให้คุณสบายใจมากที่สุด
เป็นตัวของตัวเองที่สุด
เมื่อก่อนเป็นการจิบชาบ่ายวันอาทิตย์ ที่บ้านบริดเจอร์ตัน
เป็นที่ไม่กี่แห่งที่ฉันไปได้ โดยไม่มีผู้ติดตามและได้เป็นตัวเอง
แต่... นั่นก็เป็นไปไม่ได้แล้ว
เสียใจด้วยกับเรื่องระหว่างคุณและเอโลอีส
ว่าแต่เกิดเรื่องอะไรขึ้นกันแน่
ฉันกลับดีกว่าค่ะ
ก่อนใครจะเห็นเข้า
อย่างนั้น!
ฉันได้แต่ชื่นชมจากหน้าร้านมานานค่ะ มาดามเดอลาครัว
แต่ได้ก้าวเข้ามาในร้านนี้ เป็นความสุขใจในอีกระดับจริงๆ
ช่วงหลังนี้คุณน่าจะได้พบ ความสุขใจอีกหลายอย่างนะคะ
ได้ชุดใหม่มากกว่า 30 ชุด แต่จําเป็นต้องแก้ทรงใหม่ทั้งหมด
ฉันแทบจะอ้อนวอน ขอให้เลดี้เคนท์ผู้จากไปอนุญาต
ให้ฉันตัดชุดที่เข้าสมัยกว่านั้น
แต่หล่อนยืนยันอยากได้ตามสมัยนิยมเก่า
หรือคุณจะอยากใช้สมบัติที่ได้มาใหม่นี้
กับชุดที่หรูหราอลังการกว่าเดิม
ลําพังแค่มีคนหน้าใหม่ไม่คาดคิดอยู่ในหมู่พวกเขา
ฉันว่าควรทําให้วงสังคมเห็นก่อนว่า อะไรๆ ไม่ได้เปลี่ยนไปเสียทั้งหมด
ฉันเข้าใจความลังเลของคุณนะคะ
แต่อย่าลืมว่าวงสังคมโหยหาอะไรใหม่ๆ
และเมื่อปล่อยให้หิวกระหายก็จะกลายเป็นขี้โมโห
(ห้องเสื้อ)
ลูกๆ
ดูผ้าซาตินสีเฟรนช์บลูแสนสวยนี่สิ
ผืนนี้ต้องสะดุดตาพระราชินีแน่
พี่ดีใจมากที่แม่มีเธอให้ประคบประหงมแทน
พี่จะได้ประวิงเวลาเรื่องคนมาเกี้ยวพานไปอีกปี
หรืออาจนานกว่านั้น ถ้าเธอก็ไม่รีบแต่ง
ขอโทษที่ทําให้คุณพี่ต้องผิดหวังนะคะ แต่โอกาสในการแต่งงาน
เป็นเรื่องเดียวของฤดูเข้าสังคม ที่น้องยินดีเปิดใจรับ
น้องอยากรีบหาคนที่เหมาะสม และทําให้จบไปเสียที
ก่อนคุณแม่จะมีแผน ให้พระราชินีใส่พระทัยกับน้อง
ไหนว่าพระราชินีไม่สนใจกุลสตรี ที่เปิดตัวในฤดูกาลนี้
เลดี้แดนเบอรี่บอกว่า "ทรงเพียงแต่รอความอัศจรรย์ตา"
ถ้ามีคนอื่นมาเรียกร้องความสนใจจากพระองค์
ต่อให้คุณแม่วางแผนอะไรก็คงจะไม่เป็นผล
มิสฮาร์ติกัน มิสมัลโฮตรา
ฉันมีข้อมูลที่พวกคุณอาจจะอยากรู้
ลังเลล่ะสิ ไฮยาซินธ์
น้องไม่ใช่คนลังเล
แต่เราก็ยังรอให้เธอลงไพ่
นับเป็นโชคดีของนาย เพราะไฮยาซินธ์กินเรียบในตาที่แล้ว
ผมวางแผนยาวๆ
พอใจกับไพ่ในมือแล้ว
ทีนี้นายกลับลังเลแทน
ขอแลกไพ่ครับ
ขอหมอบตานี้ก่อนละ
- ขี้ขลาด - มีกลยุทธ์ต่างหาก
ถ้าไฮยาซินธ์เล่นมือขึ้นแบบนี้ เราอาจต้องลงอัฐเพิ่มกันอีก
- ไม่ได้โกงแน่นะ - เห็นน้องเป็นนักมายากลงั้นรึ
ถ้าเป็นก็ช่วยสอนกลเม็ดให้พวกเราบ้าง
ไม่เป็นไรค่ะ ฉันรอตรงนี้ได้
เพเนโลปี้
- ผมรอให้คุณมาอย่างใจจดจ่อ - เช่นเดียวกัน
แต่คงดีกว่าถ้าฉันไปพบคุณในตลาด แทนที่จะมาที่นี่
ครั้งนี้เราไม่ไปตลาดกัน
เราจะไปที่ห้องนั่งเล่นบ้านบริดเจอร์ตัน
ทําไมกันคะ
บทเรียนต่อไปน่ะสิ
แต่คอลิน สาวใช้ของฉันรออยู่ แล้วเอโลอีส...
ออกไปห้องเสื้อตลอดทั้งบ่าย กับฟรานเชสก้าและคุณแม่
- คนอื่นๆ ในครอบครัวล่ะ - เล่นไพ่กันอยู่ในสวน
คุณเคยเห็นครอบครัวผมเล่นพัลมาล รู้นี่ว่าแข่งกันเอาเป็นเอาตาย
ไฮยาซินธ์ชอบเอาชนะ เกรกอรี่ก็เกลียดการต้องแพ้น้อง
ส่วนพี่เบเนดิกต์ไม่ยอมละสายตาจากความบันเทิง
เชื่อเถอะ พวกนั้นทุกคน
จะนั่งติดโต๊ะไพ่กันไปอีกนาน
คุณพูดไว้ว่าสบายใจยามอยู่บ้านบริดเจอร์ตัน
เราจึงจะมาฝึกซ้อมกันที่นี่
ฉันเคยสบายใจยามมาบ้านบริดเจอร์ตัน เมื่อก่อนนี้
เราต้องการที่สงบๆ อยู่กันลําพัง
มาที่นี่ สาวใช้คุณรอข้างนอกได้
เราก็แสร้งทําเป็นอยู่ในงานราตรีสโมสรได้ด้วย
คุณวิกลจริตไปแล้วรึ
ลองนึกภาพตามสิ เพน
วงควอเท็ตเล่นอยู่ข้างเปียโน เตรียมเพลงสําหรับเต้นควอดรีลสี่คู่แบบปารีส
ส่วนที่โซฟานี้
เหล่าแม่ๆ กําลังถกเถียงเรื่องของประดับในงาน
อีกด้านหนึ่งของห้อง
เหล่าสุภาพบุรุษกําลังรุมขอเต้นรํากับกุลสตรีผู้หนึ่ง
ส่วนตรงนี้คือโต๊ะน้ํามะนาว
ซึ่งเราจะเริ่มบทเรียนกัน
ได้ค่ะ
ดิฉันต้องชม้อยชะม้ายชายตา ให้นักเชลโล่ในจินตนาการไหมเจ้าคะ
ไม่ใช่ ให้ชายหนุ่มรูปหล่อ ที่คุณเพิ่งพบข้างโต๊ะเครื่องดื่มตรงหน้า
ผมเอง
คุณน่ะรึ
ซ้อมกับผมนี่แหละเหมาะสมที่สุดแล้ว
คุณจะได้ไม่ต้องอาย คุณรู้จักผมดี
นั่นต่างหากจะยิ่งอาย เพราะฉันรู้จักคุณ
ขออภัย แต่ว่า...
ลึกๆ แล้ว
ฉันรู้ว่าฉันมีเชาวน์ปัญญาและคุยสนุก
แต่ไม่รู้อย่างไร บุคลิกของฉันหลงหาย ยามเมื่อมาจากใจแต่ก่อนจะออกจากปาก
สุดท้ายจึงได้แต่พูดจาผิดธรรมเนียม หรือบ่อยครั้งก็พูดอะไรไม่ออก
ลืมเรื่องถูกผิดไปก่อน
ลองจินตนาการคําที่อยากพูดกับผม หากผมคิดจะเกี้ยวคุณ
อย่าได้กังวลว่าพูดมาแล้วผมจะคิดอย่างไร
ดวงตาของคุณ...
แววสีฟ้านั้นช่างงดงามมหัศจรรย์นัก
มันยิ่งวาววามเป็นประกายยามที่คุณใจดีกับฉัน
ฉันอาจพูดทํานองนั้นถ้าคุณมาเกี้ยวฉัน
แหม นั่นก็ตรงไปตรงมาทีเดียว
พี่ช่วยพวกหล่อนต่างหาก
เว้นแต่จะอยากให้คุณแม่รู้ว่าคุณพี่ "ช่วยพวกหล่อน" อย่างไร
- เอโลอีสกลับมาแล้ว - ไปหลบในห้องทํางานก่อน
"บัดนี้ผมสามารถประกาศได้อย่างมั่นใจยิ่ง
ว่ากรุงปารีสนั้นเป็นที่พํานัก ของเหล่าหญิงงามที่สุดในโลกหล้า"
"ผมโชคดีนักที่มีพวกหล่อนห้อมล้อม
ยามเดินท่องถนนเลอมาเรส์ซึ่งต้นไม้เรียงราย
หรือบางคราวในร้านคาเฟ่น่ารักริมแม่น้ําแซนน์
และเมื่อนครนั้นนิ่งงัน อยู่เพียงลําพังในราตรี"
"ในจังหวะอันเปลี่ยวดาย
ยามที่นิ้วผมไล่รอยกระ ซึ่งประดับข้างแก้มไปจนถึงไรบ่า
หรือยามชมแสงดาวทอระยับบนผิวเปลือยเปล่า
ผมอัศจรรย์ใจยิ่งนัก กับความรู้สึกชิดใกล้สนิทแนบ
ทว่ากลับแปลกแยกแตกต่างในคราวเดียวกัน"
เพน
- แอบอ่านอยู่รึ - ไม่ ฉันไม่ได้ตั้งใจ
- ไม่ตั้งใจหยิบบันทึกผมขึ้นมาอ่านน่ะนะ - ใช่ อ่าน แต่ไม่ควรอ่าน
ไม่ควรอ่านจริงๆ สิ่งที่คุณได้อ่าน ไม่ได้เขียนมาให้ใครเห็น
- กรรม - คอลิน มือคุณ
- ไม่เป็นไร - เป็นสิ อยู่นิ่งๆ ก่อน
ได้โปรด
ให้ฉันช่วยนะ
งานเขียนของคุณ...
ดีมากเลยนะ
วันนี้ควรพักไว้แค่นี้ก่อน
คืนนี้จะได้เจอกันไหม
เจอค่ะ ขอบคุณที่ช่วย... สอน
แต่งเครื่องประดับหน่อยไหมคะ
เรียบง่ายเข้าไว้อาจดีกว่า
อย่างน้อยไม่ดูเสียหน่อยหรือคะ
เราอาจมีรสนิยมเรื่องเสื้อผ้าอาภรณ์ต่างกัน
แต่เลดี้เคนท์ตาถึงเรื่องอัญมณีจริงๆ
มีอะไรกวนใจน้องอยู่รึ
วันนี้เพเนโลปี้ไปที่บ้านเรา
เสียใจด้วยนะ
แต่ก็ไม่รู้จะทําตัวอย่างไรเหมือนกัน
เมื่อพี่ยังไม่รู้เลยว่าเกิดอะไรขึ้น
เราแค่ห่างกันไปเอง
ใช่ น้องเคยพูดแล้ว
- อยากให้พี่อัปเปหิหล่อนไปด้วยไหม - ไม่ต้อง
น้องไม่ได้อยากให้หล่อนไร้เพื่อนฝูง คุณพี่อาจเป็นเพื่อนคนเดียวที่เหลืออยู่
ขอเพียงอย่าเสวนากันที่บ้าน
ได้สิ
หล่อนเป็นอย่างไรบ้าง
- เพเนโลปี้น่ะรึ - คือ... ไม่จําเป็นต้องเล่าละเอียด
แค่อยากรู้ว่าไม่ได้ตกทุกข์หรือ... สิ้นหวัง
เธอทั้งไม่ได้ตกทุกข์และไม่ได้สิ้นหวัง
อันที่จริง ฤดูกาลนี้เธอหวังจะหาสามีให้ได้
สามี เพเนโลปี้น่ะนะ
ไม่สมกับเป็นหล่อนเลย
เธออาจเปลี่ยนไปแล้ว
คงไม่ได้หวังให้คุณพี่เป็นสามีนะ
ไม่ใช่ พี่เพียงแต่ช่วยเธอหาให้ได้
จะดีหรือ ถ้าเกิดใครรู้เข้าว่าคุณพี่ช่วยหล่อนล่ะ
ถ้าพี่ไม่ช่วยแล้วใครจะช่วย เธอไม่มีญาติชายที่ไหน
ใช่ แต่คุณพี่ก็เป็นหนุ่มโสดน่าหมายปองคนหนึ่ง
ช่วงนี้ยิ่งเป็นที่หมายปองที่สุดเสียด้วยซ้ํา
- ใครรู้เข้าจะไม่งาม - ไม่งามจริงๆ
ดังนั้นเราจึงจะไม่บอกใคร
ในที่สุดจึงค่อยพยายามขึ้นมาบ้าง
จริงพ่ะย่ะค่ะ
แต่ดูจะพยายามเกินไปหน่อย
ลูกน่าจะถอนสายบัวให้ต่ําพอดีตั้งแต่ฤดูกาลแรก
ลูกจ๋า
รู้ไว้นะลูกว่าฤดูกาลนี้ แม่ไม่คิดจะกดดันให้ใครมาเกี้ยวพาราสีลูก
แต่ลูกน่าจะทําความรู้จักกับกุลสตรีคนอื่นๆ
เผื่อว่าแวดวงของลูกจะกว้างขวางขึ้น ไม่ใช่มีแค่มิสคาวเปอร์
ลูกก็ตั้งใจอย่างนั้นค่ะ
พูดจริงรึ
มิสบริดเจอร์ตัน ไปเดินวนรอบๆ กับเราไหมคะ
ฉันชอบเดินวนอยู่แล้วค่ะ
แหม
เหลือแค่เราสองคน ไปเข้าเฝ้าพระราชินีกันนะจ๊ะ
เรื่องนั้นรอก่อนได้ไหมคะ
ตอนดื่มชา เลดี้แดนเบอรี่พูดถึง สุภาพบุรุษคนหนึ่งที่อาจชอบการดนตรี
แม่ว่าพูดถึงตั้งหลายคน
เริ่มจากคนเดียวก่อนดีกว่าค่ะ ค่อยดูว่าคืนนี้เป็นอย่างไร
สวัสดีค่ะ มิสเตอร์บริดเจอร์ตัน มิสเตอร์บริดเจอร์ตัน
สาวๆ ครับ และสาวๆ ครับ
พวกนางหัดล่าเป็นฝูงแล้ว
มิสเตอร์บริดเจอร์ตันคะ ดิฉันยังไม่เคยเห็นคุณเข้าวงเต้นรําสักครั้ง
ว่าอย่างไรเล่า คุณพี่
ควรออกไปเต้นแล้วไหม
ใช่
มิสสโตเวลล์ ผมขอเต้นรํากับคุณได้ไหมครับ
มิสเตอร์แดงก์เวิร์ธ มิสเตอร์ฟินช์
คู่ไปไหนเสียล่ะ
ผมทําคู่หายที่ใดสักแห่ง ในการตกแต่งแสนบรรเจิดนี้ครับ
ผมส่งคู่ของผมไปหาขนมครับ
ภรรยานั่นแหละขนม มิสเตอร์ฟินช์
หากคุณดื่มด่ํากับภรรยา เท่าที่ดื่มด่ํากับของกิน
ป่านนี้คงท้องแล้ว
ผมมองพรูเดนซ์เป็นขนมบอนบอน
ทั้งบอบบางและดีต่อใจเหลือเกิน
มิสเตอร์แดงก์เวิร์ธ คุณช่าง... ดูสบายตา
ฉันจะไปหาลูกให้
เคยมีคนบอกไหมว่า คุณแม่ของคุณชวนให้หวั่นใจมาก
สวัสดีค่ะ
มือเป็นอย่างไรบ้าง
ดีขึ้นมากแล้วเพราะคุณช่วยไว้
ขอโทษอีกครั้งที่อ่านงานเขียนของคุณ แต่คุณเขียนได้ดีเยี่ยมจริงๆ
คุณเขียนเป็นธรรมชาติซึ่งทําได้ยากเหลือเกิน
ฉันอยากอ่านงานคุณอีกนะคะ ถ้าคุณอนุญาต
มาทําข้อตกลงกันดีไหม
ผมจะลองเก็บไปพิจารณา ถ้าคืนนี้คุณคุยกับสุภาพบุรุษอย่างน้อยหนึ่งคน
ได้ค่ะ
จะให้ฉันคุยกับใคร
เขา ลอร์ดบาซิลิโอ
ลอร์ดบาซิลิโอเป็นไวเคานต์
และคุณคือเพเนโลปี้ เฟทเธอริงตัน อย่าลืมสิ
เชิญได้เลย
สวัสดีครับ คุณเฟทเธอริงตัน
ลอร์ดบาซิลิโอ ไม่ทันเห็นค่ะ
ไม่เป็นไรครับ ช่วงนี้ผมตั้งใจหลบมุมอยู่นิ่งๆ
ชีวิตเราสั้นเกินจะอยู่นิ่งไม่ใช่หรือคะ
ลอร์ดบาซิลิโอ เป็นอะไรหรือเปล่าคะ
แต่น้องตายเร็วไม่ทรมาน ขออภัยครับ ขอตัว
เกิดอะไรขึ้น
ม้าสุดรักของเขาเพิ่งตายไป
- พูดเล่นน่ะสิ - ไม่ได้พูดเล่น
คอลิน
ขออภัย ผมไม่รู้
น่าจะมีสักคนในงานที่ไม่ได้ไว้อาลัยอยู่
- รีบควบกันเลยดีกว่า - คอลิน!
นี่นะ ยามที่ฉันผิดใจกับคนรู้จัก
ฉันพบว่าวิธีที่ดีที่สุดคือ แสร้งทําเป็นว่าเขาตายไปแล้ว
ฉันคิดว่าคงทําแบบนั้นกับเพเนโลปี้ไม่ได้
เว้นแต่จะแสร้งคิดว่าเป็นผีตามหลอกหลอน วันนี้หล่อนไปที่บ้านฉัน
ไปทําไมกัน
ดูเหมือนคุณพี่คอลินกําลังช่วยหาสามี
เราเคยพูดว่าจะขึ้นคานทึนทึกไปด้วยกัน
พี่ชายเธอทําเรื่องฉาวเชียวนะ
มองจากฝั่งเพเนโลปี้ยิ่งฉาวใหญ่
หล่อนอาจไม่คิดว่าเธอตายไปแล้ว
แต่เห็นได้ชัดว่า ความรู้สึกของหล่อนที่มีต่อเธอเปลี่ยนไป
เธอเองก็ควรจะเปลี่ยนความรู้สึกเช่นกัน
ใช่ จริงจ้ะ
เอโลอีส คุณมีความสามารถพิเศษใดๆ ที่จะทําให้พระราชินีพอพระทัยไหมคะ
ความสามารถพิเศษ ไม่มี
เว้นแต่จะนับการพูดจาไม่รู้จักกาลเทศะ เป็นความสามารถ
ครั้งหนึ่งฉันพยายามชม ครูสอนภาษาฝรั่งเศสว่าเขาสอนดี
- แต่ฉันกลับบอกว่าเขา "อูน ฌูเอ็ตต์" - นกฮูก ไม่นะ
มิสเตอร์โบฟอร์ตใช่ไหม เขาก็ขนดกเหมือนสัตว์อยู่นะ
บังเอิญนกฮูกคลุมร่างด้วยขนนก ไม่ใช่ขนสัตว์
ดังนั้นต่อให้จะอยากหยามชายน่าสงสารคนนั้น
ฉันก็พูดผิดอีกนั่นแหละ
แต่คงโทษครูบาอาจารย์ไม่ได้ เพราะฉันไร้ความสามารถ
ไม่ใช่ความผิดพวกเขาที่ฉันเป็นลูกศิษย์เจ้าปัญหา
ฉันว่าเราเจอความสามารถของคุณแล้ว
จริงค่ะ คุณเป็นนักพูดที่ชวนบันเทิงมาก พูดอีกอย่าหยุดนะคะ
มิสเตอร์บริดเจอร์ตัน คุณเต้นเก่งมากค่ะ
ด้วยความยินดีครับ มิสสโตเวลล์
ผมขอตัวก่อน
เข้าใจแล้วว่าทําไมคนไม่ยอมมาที่บาร์กันตั้งนาน
มิสเตอร์และมิสซิสมอนด์ริช ขอต้อนรับสู่วงสังคมชั้นสูง
ผมเคยขึ้นสังเวียนประลองหมัด กับคนที่พร้อมจะฆ่าผมได้
แต่กลับประหม่าตื่นเต้นมากกว่า
กับการจะต้องเต้นรําและเข้าสังคมในคืนนี้
แหม อย่างน้อยก็ยังเหวี่ยงหมัดได้ ใส่ชุดนี้ฉันขยับตัวแทบไม่ได้เลย
ทั้งคู่ดูดีมากและไม่ต้องกลัว
งานแบบนี้ก็บันเทิงไม่ใช่น้อย
ถ้าเราไม่คิดจะว่ายทวนน้ํา
เมื่อครู่คุณก็เหมือนจะสนุกกับสาวน้อยผู้นั้น
กําลังเกี้ยวหล่อนอยู่รึ
ไม่เลย มิสสโตเวลล์น่ารัก
แต่ผมทําไปเพียงเพราะไม่ว่ายทวนน้ํา
ฉันไม่แน่ใจว่ามิสสโตเวลล์ มองการทดลองของคุณเป็นเรื่องเบาสมอง
ขอตัวก่อนค่ะ ฉันไปหาเหล้าราทาเฟียดื่มดีกว่า
สถานการณ์ของคุณยิ่งทําให้ฉันตื่นเต้นไปกันใหญ่
เต้นแค่รอบเดียว จู่ๆ ก็เหมือนประกาศว่า คุณพร้อมจะลงสนามหาคู่
จะให้เราเข้าใจกฎเกณฑ์ต่างๆ นานา ของสังคมผู้ดีนี่ได้อย่างไร
ในเมื่อคนที่เกิดในโลกนี้ยังไม่เข้าใจถ่องแท้
เห็นสองคนนั้นไหม
ลอร์ดและเลดี้เดอเลออน
วงสังคมถือเป็นเรื่องไม่งาม หากเต้นรํากับคู่เดิมหลายรอบ
แต่สองคนนั้นแทบจะเกาะติดฟลอร์
ส่วนลอร์ดและเลดี้ซิงเงอร์
ตามกฎควรดื่มสุราแต่พองาม สักแก้วหนึ่งหรือสองแก้ว
ในงานราตรีแบบนี้ แต่พวกเขาก็เป็นอย่างนั้นเสมอ
เมาหัวราน้ํา... แถมยังสุขใจ
รู้ไหมว่าทั้งสองคู่นี้มีอะไรเหมือนกัน
เป็นคู่ที่สมรสกันแล้ว เหมือนคู่ของคุณ
กฎทั้งหลายนี้มีไว้เพื่อให้กลไกตลาดหาคู่ดําเนินต่อ
แต่เมื่อใดเราทําหน้าที่สําเร็จเสร็จเรียบร้อย
ได้พบคู่สมใจ
ก็ไม่มีกฎใดๆ อีก
ฟรานเชสก้า ลูกรัก
ลอร์ดเพทริรักงานดนตรีเป็นที่ยิ่ง
แม่รู้มาว่าเขาเองก็บรรเลงเชลโล่ได้เป็นเลิศ
ท่านไวเคาน์เตสวิธวากล่าวชมกันเกินไป
ผมมีใจรักให้กับเครื่องสายนั้น มากกว่าที่ทักษะจะเอื้อมถึง
เชลโล่เป็นเครื่องสายที่เสียงเพราะมากค่ะ
จริงครับ
คุณชอบดนตรีแบบใดมากที่สุดครับ
ช่วงหลังนี้ ดิฉันชอบงานของรีส เพลงเปียโนทรีโอของเขางดงามทีเดียว
และอัพพาซิโอนาต้าของบีโธเฟ่นค่ะ ดิฉันฟังได้ไม่รู้เบื่อ
นั่นเป็นงานดนตรีที่แสดงความรู้สึกแรงกล้าทีเดียว
ผมเคยได้ยินข่าวลือว่าเขาแต่งทรีโอ
เพื่อแสดงความรู้สึกที่มีต่อมาดมัวแซลลุดวิกส์
คุณสัมผัสได้จากโน้ตดนตรีหรือไม่
ตามมาทางนี้เลย ที่รัก
อันที่จริง ดิฉันชอบลักษณะการเปลี่ยนคอร์ดเท่านั้นค่ะ
คนเป็นแม่ในวงเขตที่ดีต่อใจ
คอยจับตามองจากข้างสนามเสมอ
เลดี้แดนเบอรี่
หลังจากทําพลาดกับเอโลอีสเมื่อปีที่แล้ว
ฉันกลัวค่ะว่าจะกดดันลูกสาวอีกคนมากเกินไป
แต่ก็กลัวเช่นกันว่าหากไม่กดดัน ฟรานเชสก้าจะตกลงปลงใจ
กับชายที่ "ดีพอประมาณ" คนแรกที่เข้ามา
และไม่คิดออกจากวงเขตที่ดีต่อใจตนอีกเลย
ปริศนาซับซ้อนจริง
ไม่แน่ เราอาจช่วยได้ดีที่สุด
ด้วยการปล่อยให้ลูกอยู่ในวงเขตที่ดีต่อใจตน
มาสิจ๊ะ
มากับฉัน
ฉันอาจมีเด็กในท้องแล้วก็ได้ ต้องกินให้พอสําหรับสองคน
ความจองหองไม่นับเป็นสองคนย่ะ
พอได้แล้ว
ทําไมถึงไม่ไปยืนกับสามี ทั้งที่แม่อุตส่าห์ลําบากลําบนหามาให้
เผื่อจะเตรียมอารมณ์ไว้สําหรับช่วงดึก
อัลบี้กับหนูนอนกันแล้วก่อนมา
พูดให้เบาๆ หน่อย อย่าพูดตรงนี้
แล้วลูกล่ะ
สองคนได้...
เราเริ่มแล้วค่ะ
หนูแค่...
ไม่ค่อยชอบนัก
ความพึงใจของสตรีนั้นละเอียดอ่อนกว่าของบุรุษ
คือว่า เมื่อเขา...
สอดร่างเข้าไป...
สอดอะไรนะคะ
สอดเข้าไปอะไรที่ไหน
แล้วเธอกับมิสเตอร์ฟินช์ทําอะไรกันแน่
เราจูบกัน
แล้วเขาก็จะทําเสียงประหลาด
แล้วเดินไปเปลี่ยนกางเกง
เขาไม่ได้ถอดกางเกงเลยรึ
- แน่สิ - ทําไมสวรรค์ต้องลงทัณฑ์ฉันซ้ําๆ แบบนี้
มีแต่พวกกระเสือกกระสนเสนอหน้า แล้วเซ่อซ่าเมื่อเห็นเรา เบื่อแล้ว
เห็นมากจนเพลียตา ได้เวลากลับเสียที
ก่อนจะเสด็จกลับ
ทรงเห็นภาพวาดของเจอราร์ ในห้องด้านหลังหรือยังเพคะ
หม่อมฉันคิดว่าจะทรงพบว่ามัน
เจิดจรัสไม่ใช่น้อย
น่าจะใกล้เสด็จกลับแล้ว ไม่เห็นตรัสอะไรกับเราสักคน
จะได้หาช็อกโกแลตเข้าปากเสียที
โดยไม่ต้องกลัวจะเสียมารยาท ขอตัวนะคะ
แต่เรายังไม่มีจังหวะอวดความสามารถอะไรเลย
อย่างน้อยมีใครมีเรื่องซุบซิบสนุกๆ ไหม
ตอนนี้ฉันคิดอะไรไม่ออกเลย
สวัสดีค่ะ ลอร์ดเรมิงตัน
มิสเฟทเธอริงตัน คืนนี้ช่างงดงามนะ
เป็นเช่นนั้นค่ะ
ได้ข่าวว่าสมเด็จพระราชินี ยังไม่เลือกเพชรน้ําหนึ่ง
จึงเกิดความระส่ําระสาย ในหมู่กุลสตรีอย่างพวกคุณ
ดิฉันไม่ค่อยสนใจเรื่องซุบซิบไร้แก่นสารค่ะ
ถ้าอย่างนั้นคุณก็ใจแข็งกว่าผม
ผมชอบเรื่องซุบซิบมาก
ผมไม่ควรตั้งตารอคอยขนาดนั้น แต่วันที่นําส่งวิสเซิลดาวน์
ผมถึงกับนั่งรอข้างประตู และรีบอ่านทันทีที่จุลสารมาถึง
จริงหรือคะ ดิฉันเองก็ต้องยอมรับว่า วิสเซิลดาวน์อ่านสนุกจริง
ได้อ่านท่อนที่พูดถึงแม่บ้านของเลดี้คาร์เตอร์ไหม
เพราะเลดี้โฮตันขโมยตัวไป
นั่นเป็นเหตุให้เลดี้คาร์เตอร์ ตกหล่นจากรายชื่อแขกในคืนนี้
- สวัสดีค่ะ ลอร์ดเรมิงตัน - ท่านลอร์ด
คอลิน ลอร์ดเรมิงตันขอมาเยี่ยมฉันพรุ่งนี้
วิเศษไปเลย
คุณชอบเขาหรือเปล่า
คุยกับเขาแล้วเพลินดี ดีมากทีเดียว
ผมแน่ใจว่าเขาก็เพลิดเพลิน
ไม่ค่อยงามเท่าไรนะ ที่มิสเฟทเธอริงตันยอมรับความช่วยเหลือ
น่าสมเพชเลยทีเดียว
เขาก็ช่างใจดี แต่คงจะใจดีเกินไป
ฉันไม่อยากเชื่อ...
หล่อนไม่เหลืออะไรแล้ว
ขออภัย กระซิบกระซาบอะไรกัน
มิสเตอร์บริดเจอร์ตัน เรากําลังสงสัยว่า เหตุใดสุภาพบุรุษน่าหมายปองอย่างคุณ
จึงคิดจะไปช่วยสาวทึนทึกหาสามี
โดยเฉพาะคนที่ดูอย่างไรก็ไม่มีหวังจะสําเร็จ
เห็นแล้วแอบสงสาร
เพน เดี๋ยวสิ
แทบรอไม่ไหวแล้วว่าเลดี้วิสเซิลดาวน์ จะเขียนถึงเรื่องนี้อย่างไร
ต้องเป็นประเด็นสําคัญของฉบับหน้าแน่ๆ
เอโลอีส! ไปบอกใครรึว่าพี่กําลังช่วยเพเนโลปี้
ไม่ น้องไม่ได้ตั้งใจ...
ซึ่งแปลว่าบอกสินะ
- บอกเครสซิด้าคนเดียว - เพราะคิดว่าไว้ใจหล่อนได้น่ะรึ
ทําไมจึงเลือกเครสซิด้า มาเป็นเพื่อนแทนเพเนโลปี้
เรื่องนั้นพี่ไม่มีวันเข้าใจ
เพเนโลปี้ทําอะไรลงไป จึงต้องร้ายกาจกับเขาถึงเพียงนี้
บรรเจิดนัก
ขอพระราชทานอภัยเพคะ หม่อมฉันแค่คิดจะพักจากงานสักครู่
เพราะเธอแสนรื่นรมย์กับสิ่งที่ตนทําได้
คนที่ไม่ได้คิดจะแสดงให้เราดู
แต่ทําเพื่อตนเองเท่านั้น
บราวา
เรียกได้เลยว่า "เปล่งประกายระยับ"
ท่านหญิง
วิล ทําอะไรของคุณ
ควรไปนอนในห้องตัวเองไม่ใช่รึ
ผมยังไม่อยากนอน
อย่างน้อยก็ยังไม่ใช่ตอนนี้
แล้วเมื่อนอน จะนอนที่นี่
กับเมียคนสวยของผม
ไม่ใช่ในห้องหนาวเย็นเดียวดายตามลําพัง
มิสซิสคานาบอกแล้วนี่ ผู้ดีเขาไม่ทํากัน
- เราไม่อาจ... - ทําได้สิ
เราทําได้ตามใจชอบ อลิซ นี่เป็นชีวิตของเราแล้ว
เราเป็นคู่ผู้ดีที่สมรสกันแล้ว
ลูกเราต่างหากที่เป็นผู้ดี
ก็ถือเป็นผู้ดีทั้งครอบครัว
คิดว่า
ฉันคงกลัวจะทําอะไรพลาด
แล้วเขาจะริบทุกอย่างไปจากเรา
เราเคยใช้โอกาสทุกทางที่มี
แต่ทุกอย่างที่มีก่อนหน้า เราทําด้วยน้ําพักน้ําแรงตนเอง
ฉันหยุดคิดไม่ได้ว่า...
- เราทําอะไรจึงสมควรได้รับสิ่งเหล่านี้ - ไม่ได้ทํา
เช่นเดียวกับไวเคานต์ เอิร์ลและบารอนทุกคน
ไม่ได้ทําอะไรทั้งนั้น
แต่สิ่งเหล่านี้เป็นของเราแล้ว ฉะนั้นเรามีสิทธิ์ใช้ให้สมใจ
ไม่ต้องคอยระวังตัว ไม่ต้องแยกนอนคนละห้อง
ไม่ต้องใส่เสื้อผ้าของเลดี้เคนท์คนเก่า
ทิ้งเสื้อผ้าเลดี้เคนท์ไปเลย
ทิ้งเสื้อผ้าเลยเถอะ
แต่ฉันจะเก็บเครื่องเพชรไว้นะคะ
ต้องอย่างนั้น
ภายใต้แสงจันทร์นวลลออ
ย่อมอาจทําให้มองผิด คิดไปว่าราตรีนั้นไร้ภยันตราย
นั่นอาจเป็นเหตุให้สองศรีพี่น้องเฟทเธอริงตัน
รีบแอบกลับจากงานโดยเร็วรี่พร้อมกับสามี
แต่อย่าได้ลืมว่าแม้มีเงารัตติกาลมาบดบัง
กลับยังมีคนเฝ้าจับตามองอยู่ตลอดเวลา
สวัสดีครับ เลดี้แดนเบอรี่ มีจดหมายมา
ขอบใจจ้ะ
ขออภัยที่ต้องรบกวน
ช่วยแจ้งมิสซิสวอลช์ด้วย
เรากําลังต้องเตรียมรับแขก
เรารู้กันทั่วว่ามีกุลสตรีคนหนึ่งซึ่งปรารถนายิ่งยวด
ให้แผนของหล่อนยังเป็นความลับในที่มืด
เพเนโลปี้ เฟทเธอริงตัน ผู้มั่นใจเหลือเกินว่า
คงไม่มีวันหาสามีได้ด้วยตนเอง
จนต้องยืมมือ ขอความช่วยเหลือจาก มิสเตอร์คอลิน บริดเจอร์ตัน
และแม้เราจะรู้กันว่ามิสเฟทเธอริงตัน
มีโอกาสได้คู่สมรสแต่เพียงริบหรี่
เรื่องฉาวครั้งล่าสุดนี้
คงดับแสงแห่งความหวังนั้นไปโดยสิ้นเชิง
เอโลอีส อยู่นี่เอง
เธออยากให้เกิดเรื่องแบบนี้สินะ
ฉันไม่รู้ว่าเธอพูดถึงอะไร
ถ้านําข่าวซุบซิบเรื่องคนอื่นไปพูด สุดท้ายต้องจบที่หน้ากระดาษของวิสเซิลดาวน์
เธอต้องรู้ดีแก่ใจ
หรือเธออาจตั้งใจเช่นนั้นแต่แรก
จึงได้ส่งต่อความลับที่ฉันไว้ใจจึงเล่าให้ฟัง
หรือเธออดใจไม่ไหว ต้องโหดร้ายถึงเพียงนั้น
ฉันไม่ได้ส่งต่อความลับของเธอให้ใครฟัง
แต่ฉันสังเกตเห็นว่ามิสลิฟวิงสตัน
เที่ยวกระซิบกระซาบไปทั่ว หลังจากที่ยืนเกร่อยู่แถวนั้น
เธอไม่ได้เก็บกิริยาเท่าใด ตอนเล่าเรื่องเพเนโลปี้ให้ฉันฟัง
หากเธอตัดใจจากอดีตมิตรภาพครั้งนั้นได้ขาด
เธออาจไม่รู้สึกอยากนินทาให้ฉันฟัง
ฉันขอขอบคุณที่เธอเกรงว่าฉันจะมีใจโหดร้าย
แต่เธอควรหากระจกมาส่องจะดีไหม
ก่อนจะหันมาโทษฉัน
เห็นหรือยัง
พูดมาว่าไม่ใช่เรื่องจริง
พูดไม่ได้ค่ะ
โธ่ เพเนโลปี้
บุ่มบ่ามขนาดนั้นได้อย่างไร
แค่นี้บ้านเราก็ถูกสังคมจับตามองอย่างหนัก แล้วยังมาเจอเรื่องแบบนี้
ช่างโง่นักที่ไปขอ...
ไม่ใช่ เรื่องที่โง่คือการคิดโดยไม่ตรองเหตุผล
ว่าคิดแล้วทําจริงได้แค่ไหน
แม่นึกว่าตอนซื้อชุดใหม่ ลูกแค่ซื้อเพราะพอใจเองเท่านั้น
ไม่ใช่ว่าหลงเชื่อจริงจัง
คิดว่าจะหาสามีได้ทั้งที่เปิดตัวมาแล้วสามปี
ชีวิตสาวโสดก็ไม่แย่นักหรอก
เชื่อแม่ บางครั้งผู้ชายก็เป็นภาระเสียจนไม่คุ้ม
ผู้เขียนจะไม่ประหลาดใจ
หากมิสเฟทเธอริงตันนึกอยากหลบลี้หนีหน้า
กลับไปอยู่ในเงาอันแสนเคยคุ้นตลอดกาล
คุณหนูคะ
มีคนมาเยี่ยมค่ะ
คุณมาทําอะไรที่นี่
ผมติดสินบนสาวใช้ ขอให้เราคุยกันตามลําพัง
ต้องมาดูว่าคุณเป็นอย่างไรบ้าง
- อ่านวิสเซิลดาวน์แล้วสินะ - ช่างร้ายกาจผิดมนุษย์มนา
หน้าที่ของหล่อนต้องรายงานสิ่งที่ทุกคนพูดกัน
หากไม่เขียนต่างหากจึงจะน่าสงสัย
อันที่จริง ฉันเป็นคนรนหาที่เอง
เด็กสาวโง่เง่าน่าสมเพชที่หลงเชื่อว่า คนอย่างเราอาจพอมีหวังจะพบรัก
คุณพูดอย่างนั้นไม่ได้
การกลับไปอยู่ในเงาอาจเหมาะสมที่สุด
เพราะหากได้ลิ้มรสแสงเพียงนิด
อาจนําไปสู่อารมณ์อันแสนอันตรายยิ่ง
ความหวัง
และเมื่อสิ้นแล้วซึ่งความหวัง กุลสตรีอาจกระทําการโดยไม่ยั้งคิด
คอลิน...
ฉันขออะไรสักอย่างได้ไหม
ได้สิ
คุณ...
คุณช่วยจูบฉันสักครั้งได้ไหม
- เพเนโลปี้... - ใช่ว่าต้องมีความหมายอะไร
และฉันจะไม่คาดหวังอะไรจากคุณหลังจากนั้น
แต่ฉันขึ้นคานแน่แล้ว ชีวิตนี้ยังไม่เคยจูบใคร
และฉันก็ไม่แน่ใจว่าชาตินี้จะมีโอกาสอีก
พรุ่งนี้ฉันอาจตาย...
- พรุ่งนี้คุณไม่ตายหรอก - แต่อาจตายได้ และฉันก็จะอยากตายถ้าไม่เคย
แต่คุณจะตายไปแล้ว
ฉันไม่อยากตายโดยไม่เคยจูบใครเลยในชีวิต
ได้โปรด
คอลิน
ขอบคุณ
คําบรรยายโดย ศันสนีย์ โอบอ้อม